Nevezési felhívás

XXIII. PANNÓNIA Kupa 
Nemzetközi Díszmadár Kiállítás
 BUDAPEST Lurdy Ház
Könyves Kálmán körút 12-14
2026. Október 23-25.
Résztvevők: 
bármely olyan tenyésztő, aki madarászként szeretné a madarát bemutatni és madarai egészséges és esztétikus megjelenésű díszmadarak. A határainkon túli szervezetek delegáltjai a versenyben teljes joggal vesznek részt. A Washingtoni Egyezmény hatálya alá tartozó madarak csak a megfelelő engedélyek birtokában állíthatóak ki.

Állatorvosi papír leadása a beszállításkor KÖTELEZŐ!
Értékelés:
a rendezvényen az érvényben lévő C.O.M. szabályok alapján bírálatot tartunk, melyre egy tenyésztő osztályonként tetszőleges számú egyedet nevezhet egyéni és kollekció kategóriákban. Sérülés, elhullás esetén a tenyésztő a madarak leadásakor kérheti a kollekcióból egyénibe történő átsorolását. Kizárólag zárt lábgyűrűvel jelölt madarak nevezhetők a kiállításra. Minden helyezést elérő madár gyűrű ellenőrzésen fog átesni visszaélések elkerülése végett. 
Csak azok a madarak állíthatók ki, melyek a C.O.M. szekciókba besorolhatók, kivéve az Európai fauna fajai és azok keresztezései, melyek a hatályos jogszabályok alapján nem tarthatók és ki sem állíthatók! Teljes besorolás magyarul megtalálható és letölthető az MDPOSZ honlapjáról (www.mdposz.hu). A kiállítható madarak életkorát a besorolás tartalmazza!

FIGYELEM: Rossz besorolás esetén a madarat a helyszínen a bírálat megkezdése után átsorolni nem lehet!

Bírálat:
A rendezvényt az MDPOSZ online bírálati rendszere fogja támogatni. Valamennyi nevezés a rendszerbe elektronikus rögzítésre kerül, papír alapú bírálati lap nem kerül kiadásra. Kiállítóknak online elérhető lesz a madaraik részletes bírálati lapja. Bírálatot meghívott nemzeti és nemzetközi bírók végzik:
D: Skejic Davor – Horvátország
E: Vanoppen Jos  – Belgium
FA-FB: Marton Igor – Horvátország
FA2: Fekete Csaba – Magyarország
FA1: Jacsó Gábor – Magyarország

FA1-O-P: Küzmös Csaba – Magyarország
I-J-K-L-M-N: Christiano Disint – Olaszország
K-L-M-N: Ternyák Melinda – Magyarország

Díjazás:
Az osztály győztesek és II.-III. helyezettek kokárda díjazásban részesülnek. Egy osztályon belül csak a legalább 90 pontot elért madarak kaphatnak díjazást! Amennyiben egy madár sem ér el 90 pontot egy szekcióban, ott nem osztunk helyezéseket!
Pannónia nagykupa győztese az a tenyésztő, akinek az 5 legeredményesebb kiállított madarának összesített pontszáma a legmagasabb szekció, illetve osztályba sorolástól függetlenül. Holtverseny esetén további egyedek eredményeit is számításba kerülnek.
A változtatás jogát a rendezőség fenntartja!

Általános tudnivalók

Nevezési határidő: 
a madarak pontos faj, fajta és szín szerinti besorolásával:
2026. október 11-ig!!!
A levelek esetében a beérkezésnek 13.-ig kell megtörténnie!
Nevezési lehetőségek:
Postai úton: Küzmös Csaba, 1165 Budapest, Baross Gábor utca 63 

E-mailben: kuzmos@idre.hu
Nevezési díj:
Hivatalos C.O.M. kiállítás szabályrendszeréhez alkalmazkodva nem különböztethető meg egy kiállító sem. 
A nevezési díj minden tenyésztő számára 1000 Ft/ madár vagy 2.5 EUR/ madár.

Kollekció: 4 db madár 4000 Ft vagy 10 EUR. Minimum nevezési díj 4000Ft vagy 10 EUR/fő

Kérjük a nevezési díjat a beszállítás ellőt a Szövetség számlájára utalják át, ezzel is segítve a gyorsabb ügyintézést. Számlaszám: 10409015-50526589-68651004, Kedvezményezett: MDPOSZ. Megyejegyzés rovatba kérjük feltüntetni a nevező nevét.
Madarak átvétele:
2026. október 22. (Csütörtök) 1700-1800-ig 

2026. október 23. (Péntek) 0800-0900-ig

Bírálat:
2026. október 23. (Péntek) 900 órától

Madarak kiadása:
2026. október 25. (Vasárnap) 1500-tól

Díjak átadása:
2026. október 25. (Vasárnap) 1400 órától
Szállás: 
A rendezvény idejére szállás foglalható, kérjük az igényt külön jelezzék Ádám-Ternyák Melindánál: t.melcsee@gmail.com, +36 30 522 9322
További információ: Hamza Zoltánál vagy Küzmös Csabánál kérhető
A változtatás jogát a rendezőség fenntartja!












